Իրոք, ահավոր բացասական տրամադրություններ կան, ես չեմ ուզում փակագծերը բացել և ասել, թե ինչեր էին ասում այս կապակցությամբ մեր քաղաքացիները: Ինչ հայհոյանքներ էին տալիս, ես ամաչում եմ ասել, թե ինչեր... երիտասարդներից մինչև ծերեր ու կանայք: Ում հետ խոսում էինք՝ անցնում էին հայհոյանքի: Ռուսաստանում սա գիտեն, իրենք սա ուսումնասիրում են: Դրա համար էլ նույն Զատուլինը կամ Կոսաչևը նման բաներ են ասում: Այո, իրենք հայամետ գործիչներ են, բայց իրենք, փաստորեն, դրանով մեզ փորձում են խաբել: Ես պնդում եմ, որ մենք զգոն պետք է լինենք, Ռուսաստանը պարտավոր է իր քաղաքականությունը փոխել։ Եվ եթե հարցնեք ինձ՝ լավ, ի՞նչ պետք է անի Ռուսաստանը, որ հավատանք, ապա ես կասեմ, որ պետք է լինի Ռուսաստանի կառավարության պաշտոնական որոշում այլևս Ադրբեջանին ոչ մի տեսակի զենք չվաճառելու մասին՝ ո՛չ թեթև, ո՛չ ծանր սպառազինություն, ո՛չ տանկ, ո՛չ «Գրադ»: